6. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 3125 της 8/17 Φεβρ. 1972 (ΦΕΚ  Β' 150) Περί καθορισμού της τιμής κόστους (κοστολογήσεως) των δωρεάν διατεθέντων εις τους φοιτητάς των Ανωτάτων Εκπαιδευτικών Ιδρυμάτων διδακτικών συγγραμμάτων και της εις τους συγγραφείς και εκδότας καταβλητέας αποζημιώσεως. Α-Γ.(Καθορίζεται η τιμή κόστους των κατά το έτος 1971-72 δωρεάν διατεθέντων συγγραμμάτων). Δ'.Εις τους συγγραφείς εν ενεργεία Καθηγητάς και Εντεταλμένους Υφηγητάς των ανωτέρω διδακτικών συγγραμμάτων καταβληθή δι' έκαστον αντίτυπον, επί πλέον της ορισθείσης τιμής κόστους αυτών και αποζημίωσις:α)Δια συγγραφικά μεν δικαιώματα ποσοστόν επί της ορισθείσης τιμής κόστους:1)Δια τους διαθέσαντας από έν έως 200 αντίτυπα 135%, 2)Δια τους διαθέσαντας από 201 έως 500 αντίτυπα 90%, 3)Δια τους διαθέσαντας από 501 έως 1.000 αντίτυπα 65%, 4)Δια τους διαθέσαντας από 1001 έως 1.500 αντίτυπα 50%, 5)Δια τους διαθέσαντας άνω των 1.500 αντιτύπων, 50%, ο μεν μέχρι του αριθμού των 1500 αντιτύπων, 30% δε δια τα πέραν του αριθμού τούτων διατεθέντα αντίτυπα. β)Δι' εκδοτικά δε δικαιώματα πρόσθετον ποσοστόν εξ 20% επί της ορισθείσης τιμής κόστους. Η ούτω δι' έκαστον αντίτυπον εις τους συγγραφείς-Καθηγητάς και Εντεταλμένους Υφηγητάς, τους εκδόσαντας δαπάναις αυτών ή εκδοτικών επιχειρήσεων τα συγγράμματά των, καταβλητέα τελική αποζημίωσις θα απαρτισθή εκ του αθροίσματος των τριών ως ανωτέρω μεγεθών, ήτοι της τιμής κόστους, των συγγραφικών και των εκδοτικών δικαιωμάτων αθροίσματος. Ο υπολογισμός των διατεθέντων αντιτύπων θα γίνη αθροιστικώς, επί τη βάσει των λαβόντων τα συγγράμματα συνολικού αριθμού φοιτητών ασχέτως Σχολής ή Ιδρύματος ένθα ούτοι φοιτούν. 